**คณะสัตวแพทยศาสตร์ มข. เข้าร่วมโครงการสัตวแพทย์พระราชทานในพระราชดำริสมเด็จพระนางเจ้าสิริกิติ์**

**พระบรมราชินีนาถ ในรัชกาลที่ 9 ในพื้นที่จังหวัดเลย**

 ระหว่างวันที่ 27-28 มีนาคม 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น นำโดย **ผศ.น.สพ.พงษ์ธร สุวรรณธาดา** รองคณบดีฝ่ายโรงพยาบาลสัตว พร้อมด้วยคณาจารย์และนายสัตวแพทย์ ประกอบด้วย **รศ.น.สพ.สุรสิทธิ์ อ้วนพรมมา** **ผศ.น.สพ.ดร.วีรพล ทวีนันท์** **อ.น.สพ.ดร.ศักดิ์ศิริ ศิริเสถียร** **น.สพ.พีรพัฒน์ ดีสุข** และ **น.สพ.รักษ์พล เดชคง** พร้อมด้วยนักศึกษาคณะสัตวแพทยศาสตร์ จำนวน 17 คน ได้เดินทางเข้าร่วมโครงการสัตวแพทย์พระราชทานในพระราชดำริสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ณ พื้นที่จังหวัดเลย โดยผลการเข้าร่วมโครงการในครั้งนี้ในวันที่ 27 มีนาคม 2562 ณ บ้านท่าสวรรค์ อำเภอนาด้วง จังหวัดเลย ให้บริการปรับปรุงแก้ไขปัญหาสุขภาพโคนม มีเกษตรกรที่เข้ารับบริการจำนวน 8 ราย และวันที่ 28 มีนาคม 2562 ณ อำเภอเมืองเลย จังหวัดเลย มีเกษตรกรผู้เลี้ยงกระบือ จำนวน 5 ราย ทีมงานได้ให้บริการฉีดวัคซีนป้องกันปากและเท้าเปื่อย ถ่ายพยาธิ ให้วิตามินบำรุงและตรวจท้อง กระบือ จำนวน 74 ตัว และโค จำนวน 2 ตัว